turjo4nis/wikipedia-bn-dump-20250701 huggingface dataset:
অরুণ মুখার্জি

অরুণ মুখার্জি বা (অরুণ মুখোপাধ্যায়) (১৬ ফেব্রুয়ারি ১৯৩৭) বিশিষ্ট বাঙালি নাট্যকার, নির্দেশক এবং মঞ্চ ও চলচ্চিত্র অভিনেতা। কলকাতার অন্যতম থিয়েটার গ্রুপ চেতনার স্রষ্টাও তিনি। তিনি ক্লাসিক মারীচ সংবাদ সহ অনেকগুলো নাটকের রচয়িতা যা ইংরেজিতে অনুবাদ করেছেন (মেরিচ, দ্যা লিজেন্ড) উৎকাল মহান্তি।  রামায়ণ মায়া-বিশেষজ্ঞ মারেচের একটি গ্রেপ্তার চরিত্র বিশ্লেষণের মাধ্যমে, এই গল্পটি নিপীড়িত ভারতীয় কৃষকের সমসাময়িক সামাজিক দুর্দশাগুলি তুলে ধরেছে।  অন্য সুপরিচিত নাটক জগন্নাথ এবং তাঁর পরবর্তী রচনাগুলো নির্ণয় এবং পুতুলনাচের ইতিকথা সমালোচকদের প্রশংসা পেয়েছে। 

পরশুরাম ছবিতে অভিনয়ের জন্য তিনি ১৯৭৯ সালে সেরা অভিনেতা হিসাবে জাতীয় চলচ্চিত্র পুরস্কার অর্জন করেন।

তথ্যসূত্র 

১৯৩৭-এ জন্ম
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
বাঙালি থিয়েটার ব্যক্তিত্ব
ভারতীয় মঞ্চ পরিচালক
বাঙালি লেখক
বাঙালি হিন্দু
ভারতীয় পুরুষ নাট্যকার
জীবিত ব্যক্তি
২০শ শতাব্দীর বাঙালি
পশ্চিমবঙ্গের নাট্যকার
সংগীত নাটক অকাদেমি পুরস্কার প্রাপক
শাহজাহানপুর জেলা

শাহজাহানপুর জেলা ভারতের উত্তরপ্রদেশের একটি ঐতিহাসিক জেলা। এটি বেরেলি বিভাগের একটি অন্তর্গত যা রোহিলখণ্ড বিভাগের দক্ষিণ-পূর্বে অবস্থিত। ব্রিটিশ আমলে ১৮১৩ সালে এ জেলা গঠিত হয়েছিল। এটি পূর্বে বেরেলি জেলার অংশ ছিল। ভৌগোলিকভাবে শাহজাহানপুর এ জেলার প্রধান শহর, যা এর সদর দফতর।  এর তহসিলগুলি হল: পোওয়ায়ন, তিলহর, জালালাবাদ, কালান এবং সদর।

জেলা সদর এখনও শাহজাহানপুর নামে পরিচিত, যাকে শাহজাহানপুর শহর বলা হয়। এটি একটি পৌরসভা দ্বারা শাসিত হয়।

ইতিহাস 
শাহজাহানপুর মুগল সম্রাট জাহাঙ্গীরের সেনাবাহিনীর একজন উচ্চপদস্থ সৈনিক দরিয়া খানের পুত্র দিলার খান এবং বাহাদুর খান দ্বারা প্রতিষ্ঠিত হয়েছিল। দিলার খান ও বাহাদুর খান উভয়ই শাহজাহানের শাসনামলে বিশিষ্টজন ছিলেন। দিলার খানের সেবায় সন্তুষ্ট হয়ে শাহজাহান তাঁকে দুর্গ নির্মাণের অনুমতি দিয়ে ১৪টি গ্রাম দিয়েছিলেন। দিলার খান নাইনর খেড়ায়, দুটি পৃথক নদী গরাহ এবং খান্নাউত নদীর মিলিত হ‌ওয়ার স্থানে দুর্গ নির্মাণ করেন।

ভূগোল 

শাহজাহানপুর জেলা বেরেলি বিভাগের দক্ষিণ-পূর্ব অংশে অবস্থিত। এটি উত্তরপ্রদেশের একটি কৃষিভিত্তিক জেলা। সরকারি বিজ্ঞপ্তির তথ্য মতে এটি ১৮১৩ সালে প্রতিষ্ঠিত হয়। সৃষ্টি আগে এটি বেরেলি জেলার একটি অংশ ছিল। ভৌগোলিকভাবে, এটি ২৭.৩৫° উত্তর অক্ষাংশ এবং ৭৯.২৭° পূর্ব দ্রাঘিমাংশে অবস্থিত। এ জেলার সাথে লখিমপুর, হারদ‌ই, ফারুখাবাদ, বেরেলি ও পিলিভিত জেলার সীমানা রয়েছে। শাহজাহানপুর জেলার আয়তন ৪৫৭৫ বর্গকিলোমিটার।

রামগঙ্গা, গারাহ এবং গোমতী জেলার প্রধান নদী। কথানা, ঝুকমা মেনসি নদী গোমিত নদীর প্রধান শাখা নদী। খান্নাউত, সুকেতা এবং কই নদী গরাহ নদীর উপনদী।

জনসংখ্যা 
২০১১ সালের ভারতীয় জনগণনার তথ্য অনুযায়ী শাহজাহানপুর জেলার জনসংখ্যা ৩,০০২,৩৭৬ জন, যা ইউরোপের স্বাধীন রাষ্ট্র আলবেনিয়ার মোট জনসংখ্যার সমান বা মার্কিন যুক্তরাষ্ট্রের মিসিসিপি অঙ্গরাজ্যে মোট জনসংখ্যার সমান। এটি ভারতের ৬৪০টি জেলার ১২৩তম জনবহুল জেলা‌। জেলার জনসংখ্যার ঘনত্ব মোট প্রতি বর্গকিলোমিটারে ৩৩৪ জন (প্রতি বর্গমাইলে ১,৭৪০) বসবাস করে। ২০০১-২০১১ এর দশকের জনসংখ্যা বৃদ্ধির হার ১৭.৮৪%। শাহজাহানপুরের লিঙ্গ অনুপাত প্রতি ১০০০ পুরুষের জন্য ৮৬৫ জন নারী রয়েছে। জেলার স্বাক্ষরতার হার পুরুষের একটি অনুপাত আছে এবং ৬১.৬১%।

২০১১ সালের ভারতীয় জনগণনা অনুসারে, এই জেলায় বসবাসকারী জনসংখ্যার ৯১.২৯% জন হিন্দি, ৭.২৫% উর্দু এবং ১.৪০% পাঞ্জাবি তাদের প্রথম কথ্য ভাষা হিসাবে ব্যবহার করে।

তথ্যসূত্র

শাহজাহানপুর জেলা
উত্তরপ্রদেশের জেলা
১৮১৩-এ ভারতে প্রতিষ্ঠিত
২০১৩ ফিফা কনফেডারেশন কাপ ফাইনাল

২০১৩ ফিফা কনফেডারেশন কাপের ফাইনাল ম্যাচটি ছিল ২০১৩ ফিফা কনফেডারেশন কাপের বিজয়ী নির্ধারণের জন্য একটি ফুটবল ম্যাচ। ম্যাচটি ৩০ জুন ২০১৩ তে ব্রাজিলের রিও ডি জেনেরিওয়ের এস্তাদিও দো মারাকানায় অনুষ্ঠিত হয়, সেমিফাইনালের দুই বিজয়ী ব্রাজিল এবং স্পেন ফাইনালে প্রতিদ্বন্দ্বিতা করে। ফ্রেড এবং নেইমারের গোলে ব্রাজিল স্পেনকে ৩-০ গোলে উড়িয়ে দেয়, আর এর মাধ্যমে স্পেনের রেকর্ড ২৯ ম্যাচে অপরাজিত থাকার অবসান ঘটে।

এটি ছিল ফাইনালে ব্রাজিলের পঞ্চম উপস্থিতি (আগের চারটি ছিল ১৯৯৭, ১৯৯৯, ২০০৫ এবং ২০০৯)। স্পেন এই প্রথম বার কনফেডারেশন কাপের ফাইনালে পৌঁছে। এই জয়ের ফলে ব্রাজিল পরপর তৃতীয় বার কনফেডারেশন কাপ জিতল।

পটভূমি

ফাইনালের পথে

প্রাক ম্যাচ

ভেন্যু

ম্যাচের বল

কর্মকর্তারা

ম্যাচ

সারাংশ

বিস্তারিত

পরিসংখ্যান

আরও দেখুন 
 ২০১৩ ফিফা কনফেডারেশন কাপ নক আউট পর্ব

তথ্যসূত্র

বহিঃসংযোগ 

2013 FIFA Confederations Cup 

Final
2013
 
2013
Football in Rio de Janeiro (city)
2013
Final
International sports competitions in Rio de Janeiro (city)
২০১৩ ফিফা কনফেডারেশন্স কাপ
ব্রাজিল জাতীয় ফুটবল দলের ম্যাচ
শিরিন আক্তার শিলা

শিরিনা আক্তার শিলা হলেন একজন বাংলাদেশি মডেল যিনি মিস ইউনিভার্স বাংলাদেশ ২০১৯ প্রতিযোগিতায় বিজয়ী হয়েছেন। তিনি ঢাকা বিশ্ববিদ্যালয়ের পদার্থবিজ্ঞান বিভাগের স্নাতক তৃতীয় বর্ষের শিক্ষার্থী।

সুন্দরী প্রতিযোগিতায় অংশগ্রহণ

মিস ওয়ার্ল্ড বাংলাদেশ ২০১৮
শিরিন আক্তার শিলা ২০১৮ সালে মিস ওয়ার্ল্ড বাংলাদেশ প্রতিযোগিতায় অংশগ্রহণ করেছিলেন। প্রতিযোগিতায় তিনি সেরা দশ প্রতিযোগীর একজন হিসেবে ঘোষিত হয়েছিলেন।

ফেস অব বাংলাদেশ ২০১৯
শিরিন আক্তার শিলা ফেস অব বাংলাদেশ ২০১৯ প্রতিযোগিতায় সেরা নারী মডেলের খেতাব লাভ করেছিলেন।

ফেস অব এশিয়া ২০১৯
শিরিন আক্তার শিলা দক্ষিণ কোরিয়ার রাজধানী সিউলে ফেস অব এশিয়া প্রতিযোগিতায় বাংলাদেশের প্রতিনিধিত্ব করেছিলেন।

মিস ইউনিভার্স বাংলাদেশ ২০১৯
শিরিন আক্তার শিলা ২০১৯ সালের ২৩ অক্টোবর মিস ইউনিভার্স বাংলাদেশ ২০১৯ খেতাব লাভ করেন। তিনি মিস ইউনিভার্স ১৯৯৪ প্রতিযোগিতার বিজয়ী সুস্মিতা সেনের নিকট হতে বিজয়ীর মুকুট গ্রহণ করেছিলেন।

মিস ইউনিভার্স ২০১৯
শিরিন আক্তার শিলা ২০১৯ সালের ডিসেম্বর মাসে অনুষ্ঠিতব্য মিস ইউনিভার্স ২০১৯ প্রতিযোগিতায় বাংলাদেশের প্রতিনিধিত্ব করবেন।

ওয়েব সিরিজ
 পেট কাটা ষ - পর্ব: "এই বিল্ডিং-এ মেয়ে নিষেধ"

তথ্যসূত্র

বহিঃসংযোগ
 

জীবিত ব্যক্তি
ঠাকুরগাঁও জেলার ব্যক্তি
বাংলাদেশী টিভি অভিনেত্রী
বাংলাদেশী নারী মডেল
মিস ইউনিভার্স বাংলাদেশ বিজয়ী
মিস ইউনিভার্স ২০১৯-এর প্রতিযোগী
১৯৯০-এর দশকে জন্ম
ঢাকা বিশ্ববিদ্যালয়ের প্রাক্তন শিক্ষার্থী
পি.এন.দাস কলেজ

১৯৬২ সালে প্রতিষ্ঠিত হয় পি এন দাস কলেজ, পলতার একটি সাধারণ ডিগ্রি কলেজ। এখানে কলা, বাণিজ্য এবং বিজ্ঞান স্নাতক কোর্স উপলব্ধ । এটি পশ্চিমবঙ্গ রাজ্য বিশ্ববিদ্যালয় অনুমোদিত ।

বিভাগ

বিজ্ঞান 

 রসায়ন 
 পদার্থবিদ্যা 
 অঙ্ক 
 তথ্য প্রযুক্তি

শিল্প ও বাণিজ্য 

 হিন্দি 
 সংস্কৃত 
 ইংরেজি 
 শিক্ষা 
 ইতিহাস 
 ভূগোল 
 রাষ্ট্রবিজ্ঞান 
 দর্শন 
 অর্থনীতি 
 শারীরিক শিক্ষা 
 বাণিজ্য

অ্যাক্রেডিটেশন 
পিএন দাস দাসকে বিশ্ববিদ্যালয় অনুদান কমিশন (ইউজিসি) দ্বারা স্বীকৃতি দেওয়া হয়।  ২০১৬ সালে NAAC দ্বারা স্বীকৃত, গ্রেড বি

References

বহিঃসংযোগ 

 পিএন দাস কলেজ

১৯৬২-এ প্রতিষ্ঠিত শিক্ষাপ্রতিষ্ঠান
পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
উত্তর চব্বিশ পরগনা জেলার বিশ্ববিদ্যালয় ও কলেজ
১৯৬২-এ পশ্চিমবঙ্গে প্রতিষ্ঠিত
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
দ্য ট্রান্সআটলান্টিক রিভিউ

দ্য ট্রান্সআটলান্টিক রিভিউ () ছিল একটি প্রভাবশালী মাসিক সাহিত্য পত্রিকা। ১৯২৪ সালে ফোর্ড ম্যাডক্স ফোর্ড এটি সম্পাদনা করতেন। প্যারিস ভিত্তিক পত্রিকাটি লন্ডনের জেরাল্ড ডাকওয়ার্থ অ্যান্ড কোম্পানি থেকে প্রকাশিত হত।

যদিও ১৯২৪ সালে প্রতি মাসে একটি করে পত্রিকাটির মাত্র ১২টি ইস্যু প্রকাশিত হয়েছিল, তথাপি জেমস জয়েসের ফিনেগান ওয়েক সহ একাধিক কাজ প্রকাশ করে এটি বিংশ শতাব্দীর ইংরেজি সাহিত্যে গুরুত্বপূর্ণ প্রভাব রাখে। এই পত্রিকায় ডিউনা বার্নস, জঁ কাসু, হিল্ডা ডুলিটল, আর্নেস্ট হেমিংওয়ে, সেলমা লাগেরফ, জঁ রাই, গারট্রুড স্টেইন, ব্যারোনেস এলসা ফন ফ্রাইটাগ-লরিংহোফেনদের লেখা প্রকাশিত হত। জন কুইন এই পত্রিকায় অর্থায়ন করতেন। এজরা পাউন্ড তাকে ফোর্ডকে একটি সাহিত্য পত্রিকা প্রকাশের জন্য আর্থিক সাহায্য প্রদান করতে অনুপ্রাণিত করে। আর্নেস্ট হেমিংওয়ে ১৯২৪ সালের আগস্ট মাসের সংস্করণের অতিথি সম্পাদক ছিলেন।

ইতিহাস
ফোর্ড ম্যাডক্স ফোর্ড যখন ১৯২৩ সাল ফ্রান্সে আসেন তখনও তার কোন সাহিত্য পত্রিকা চালু করার অভিপ্রায় ছিল না। ফ্রান্সে এসে তিনি তার ভাই অলিভার হুফারের সাথে সাক্ষাৎ করেন। হুফার তখন কৌতুহলী ছদ্মনাম "জেন ওয়ার্ডল" নামে উপন্যাস লিখতেন। তিনি এই সময়ে ফরাসি ব্যবসায়ীদের একটি দলের অর্থায়নে দ্য প্যারিস রিভিউ নামে একটি নতুন সাহিত্য পত্রিকা চালু করেছিলেন। কিছুদিন পর ফোর্ড এজরা পাউন্ডের সাথে পরিচিত হন এবং তিনি অলিভারের সাহিত্য পত্রিকার ব্যাপারে জানার পর ফোর্ডকে একটি সাহিত্য পত্রিকা চালুর পরামর্শ দেন। এই সময়ে অলিভার লন্ডনে ফিরে যাওয়ার সিদ্ধান্ত নিলে তিনি ফোর্ডকে তার পত্রিকা সম্পাদনার ভার অর্পণ করতে চান। কিন্তু ফরাসি ব্যবসায়ীদের সাথে সাক্ষাতে তার উদ্ধত আচরণের জন্য তিনি এই সুযোগ হারান। পরবর্তী কালে তিনি পাউন্ডের বন্ধু মার্কিন আইনজীবী জন কুইন অর্ধেক অর্থায়নের প্রস্তাব দেন এবং একটি লিমিটেড কোম্পানি গঠিত হয়, যেখানে ফোর্ড, কুইন ও পাউন্ড ছিলেন পরিচালক এবং স্টেলা বাউয়েন, গারট্রুড স্টেইন, নাটালি বার্নি ও অন্যান্যরা শেয়ারহোল্ডার ছিলেন।

অনুপ্রেরণা
১৯৫৯ সালে জোসেফ এফ. ম্যাকক্রিন্ডল একটি সাহিত্য পত্রিকা চালু করেন এবং ফোর্ডের ১৯২৪ সালের পত্রিকার সম্মানার্থে এর নামকরণ করেন ট্রান্সআটলান্টিক রিভিউ (১৯৫৯-১৯৭৭)।

তথ্যসূত্র

১৯২৪-এ ফ্রান্সে প্রতিষ্ঠিত
১৯২৪-এ ফ্রান্সে বিলুপ্ত
ফোর্ড ম্যাডক্স ফোর্ড
ফরাসি সাহিত্য পত্রিকা
ফরাসি মাসিক পত্রিকা
প্যারিসে প্রকাশিত পত্রিকা
লন্ডনের ম্যাগাজিন
যুক্তরাজ্যের মাসিক ম্যাগাজিন
ঈদগাঁও থানা

ঈদগাঁও থানা বাংলাদেশের কক্সবাজার জেলার অন্তর্গত ঈদগাঁও উপজেলার একটি থানা।

প্রতিষ্ঠাকাল 
২০১৯ সালের ২১ অক্টোবর পুনর্বিন্যাস সংক্রান্ত জাতীয় বাস্তবায়ন কমিটি (নিকার) কক্সবাজার সদর মডেল থানাকে বিভক্ত করে ঈদগাঁও থানা নামে নতুন থানা গঠন করার প্রস্তাব অনুমোদন দেয়।

প্রশাসনিক এলাকাসমূহ 
ঈদগাঁও উপজেলার ৫টি ইউনিয়নের প্রশাসনিক কার্যক্রম ঈদগাঁও থানার অধীন।

ইউনিয়নসমূহ:
 ১নং ইসলামপুর
 ২নং পোকখালী
 ৩নং ইসলামাবাদ
 ৪নং ঈদগাঁও
 ৫নং জালালাবাদ

আরও দেখুন 
 কক্সবাজার সদর উপজেলা
 কক্সবাজার জেলা

তথ্যসূত্র

বহিঃসংযোগ 

কক্সবাজার জেলার থানা
কক্সবাজার সদর উপজেলা
মুস্তাফিজুর রহমান (দ্ব্যর্থতা নিরসন)

মুস্তাফিজুর রহমানবলতে যাদেরকে বোঝানো হতে পারে -

 মুস্তাফিজুর রহমান – একজন বাংলাদেশী ক্রিকেটার।
 মুস্তাফিজুর রহমান (গীতিকার) – ছিলেন একজন বাংলাদেশী গীতিকার এবং অনুবাদক।
মুস্তাফিজুর রহমান (রাজনীতিবিদ) – বাংলাদেশের চট্টগ্রাম জেলার সন্দ্বীপের একজন রাজনীতিবিদ।
মুস্তাফিজুর রহমান (পটুয়াখালীর রাজনীতিবিদ) –বাংলাদেশী রাজনীতিবিদ ও পটুয়াখালী-৪ আসনের সাবেক সংসদ সদস্য।

আরও দেখুন 
 মুহাম্মাদ মুস্তাফিজুর রহমান - ইসলামি শিক্ষাবিদ এবং কুরআন অনুবাদক, ইসলামী বিশ্ববিদ্যালয়, বাংলাদেশের ৭ম উপাচার্য।
 মুহাম্মদ মুস্তাফিজুর রহমান – বাংলাদেশ সেনাবাহিনীর সাবেক সেনাপ্রধান। বাংলাদেশের স্বাধীনতা যুদ্ধের মুক্তিযোদ্ধা ও বীর বিক্রম।
 মোস্তাফিজুর রহমান মানিক –একজন বাংলাদেশী পরিচালক।
 মোস্তাফিজুর রহমান সিদ্দিকী –পূর্ব পাকিস্তান ও বাংলাদেশের উদ্যোক্তা, রাজনীতিবিদ, মন্ত্রী ও কূটনীতিক ছিলেন।
 মোস্তাফিজুর রহমান চৌধুরী –একজন বাংলাদেশী রাজনীতিবিদ ও চট্টগ্রাম-১৬ আসনের সংসদ সদস্য।
 মোঃ মুস্তাফিজুর রহমান - চিকিৎসাবিদ্যায় স্বাধীনতা পুরস্কার প্রাপ্ত বাংলাদেশের একজন চিকিৎসক।

দ্ব্যর্থতা নিরসন পাতা 
 * মোস্তাফিজুর রহমান – দ্ব্যর্থতা নিরসন পাতা।
ল্য গ্রো-দ্যু-রোয়া

ল্য গ্রো-দ্যু-রোয়া হল দক্ষিণ ফ্রান্সের গার বিভাগে একটি কমিউন। গারের এই কমিউনটিই কেবল ভূমধ্যসাগরের দিকে অবস্থিত। এর পশ্চিমে হেরোল বিভাগ ও লা গ্রঁ-মত গ্রাম এবং পূর্বে বুশ-দ্যু-রোন বিভাগ।  সাগরকে সুবিধাজনক অবস্থান হিসেবে ব্যবহার করে এই কমিউনের চারটি ভিন্ন অংশ রয়েছে, সেগুলো হল ডান সমুদ্রসৈকত (প্লাগ দ্য রিভ দ্রোয়াত), গ্রাম, বাম সমুদ্রসৈকত (প্লাগ দ্য রিভ গোচ, ও কামারগে ও লেস্পিগেত বন্দর।

ইতিহাস
অ্যগেস-মর্ত শহর ক্রুসেডের সময় যখন রাজকীয় বন্দর হিসেবে ব্যবহৃত হত তখন থেকে গুরুত্বপূর্ণ হয়ে ওঠে। রাজা নবম লুইয়ের জন্য ভূমধ্যসাগরে অন্য কোন বন্দরের ব্যবস্থা ছিল না। শহরের কেল্লার পাশে জাহাজ থাকত এবং গ্রো লুইয়ে (লা গ্রঁ মত) এতাং দ্য র‍্যপোসে থেকে সাগরে চলাচল করত। ১৫৭০ সালে রোন থেকে উৎপন্ন একটি ঝড় এতাঙে প্রবেশ করে এবং উপকূলীয় স্ট্রিপ ভেঙ্গে নতুন গ্রো গঠন করে। শহর থেকে সাগর পর্যন্ত ছয় কিলোমিটার দীর্ঘ একটি চ্যানেল স্থাপিত হয়। ১৬৪০ সালে এর নামকরণ করা হয় গ্রো দ্যু রোয়া, পরবর্তী কালের আরও কয়েকবার নাম পরিবর্তিত হয়ে বর্তমান নাম ধারণ করে। ১৭৭২ সালে পাথর দিয়ে দুটি বাঁধ নির্মাণ করা হয়। আরও অনেক কাজের পর এটি ১৮৪৫ সালে খালের রূপ ধারণ করে।

আন্তর্জাতিক সম্পর্ক
ল্য গ্রো-দ্যু-রোয়া'র সাথে জার্মানির ডসেনহাইম শহরের সাদৃশ্য রয়েছে।

জনসংখ্যা

সাহিত্যে উল্লেখ
আর্নেস্ট হেমিংওয়ের দ্য গার্ডেন অব ইডেন একটি অংশ ল্য গ্রো-দ্যু-রোয়ার পটভূমিতে রচিত। তিনি ল্য গ্রো-দ্যু-রোয়া সম্পর্কে লিখেন:
"কামারগের অ্যগেস-মর্তে ও ভূমধ্যসাগরের নিকটে দীর্ঘ সমুদ্রসৈকত ও সুন্দর মাছধরার বন্দর সমৃদ্ধ চমৎকার জায়গা।"
আর্নেস্ট হেমিংওয়ে, ২৭ মে ১৯২৭ (ম্যাক্সওয়েল পারকিন্স)

চিত্রশালা

তথ্যসূত্র

বহিঃসংযোগ

গারের কমিউন
ফ্রান্সে ভূমধ্যসাগরীয় বন্দর নগরী ও শহর
ফ্রান্সে সমুদ্র-পার্শ্ববর্তী অবকাশ কেন্দ্র
ভাসানচর থানা

ভাসানচর থানা বাংলাদেশের নোয়াখালী জেলার অন্তর্গত হাতিয়া উপজেলার একটি থানা।

প্রতিষ্ঠাকাল 
মায়ানমারের রাখাইন থেকে নির্যাতনের মুখে বাংলাদেশে পালিয়ে আসা রোহিঙ্গাদের নোয়াখালীর দ্বীপ উপজেলা হাতিয়ার বিচ্ছিন্ন ভাসানচরে অস্থায়ীভাবে পুনর্বাসনের সিদ্ধান্ত নিয়েছে সরকার। এ ঘোষণার পর এ চরকে মানুষের বসবাসের উপযোগী করার নানামুখী উদ্যোগ নেওয়া হয়েছে। এর অংশ হিসেবে এখানকার নিরাপত্তার বিষয়টি বিবেচনায় নিয়ে সরকার অবশেষে ভাসানচরে একটি পুলিশি থানা গঠনের সিদ্ধান্ত নিয়েছে। ২০১৯ সালের ২১ অক্টোবর সরকারের প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) সভায় ভাসানচর থানা প্রতিষ্ঠার একটি প্রস্তাবে অনুমোদন দেওয়া হয়েছে।

প্রশাসনিক এলাকা 
হাতিয়া উপজেলার চর ঈশ্বর ইউনিয়ন এর অন্তর্গত ভাসানচরের প্রশাসনিক কার্যক্রম ভাসানচর থানার অধীন।

আরও দেখুন 
 হাতিয়া উপজেলা
 নোয়াখালী জেলা

তথ্যসূত্র

বহিঃসংযোগ 

নোয়াখালী জেলার থানা
হাতিয়া উপজেলা
সেলিনা ইসলাম

সেলিনা ইসলাম বাংলাদেশ আওয়ামী লীগের একজন রাজনীতিবিদ ও শিল্পপতি। যিনি একাদশ জাতীয় সংসদের সংরক্ষিত নারী আসন-৪৯ থেকে স্বতন্ত্র প্রার্থী হিসেবে নির্বাচিত জাতীয় সংসদ সদস্য।

জন্ম ও পারিবারিক জীবন 
সেলিনা ইসলাম কুমিল্লা জেলার মেঘনা উপজেলার সোনাকান্দা গ্রামের প্রধান বাড়িতে জন্মগ্রহণ করেন। তার পিতা মরহুম মজিবুর রহমান ও মাতা মরহুমা আমিনা বেগম। তিনি লক্ষ্মীপুর-২ আসনের সাবেক সাংসদ কাজী মোহাম্মদ শহিদ ইসলাম পাপুলের সহধর্মীনি।

রাজনৈতিক ও কর্মজীবন 
সেলিনা কুয়েত প্রবাসী শিল্পপতি। তিনি বাংলাদেশ আওয়ামী লীগের কুমিল্লা উত্তর জেলার সহ-সভাপতি। তিনি একাদশ জাতীয় সংসদের সংরক্ষিত মহিলা আসন-৪৯ থেকে স্বতন্ত্র প্রার্থী হিসেবে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

আরও দেখুন 

 একাদশ জাতীয় সংসদ সদস্যদের তালিকা

তথ্যসূত্র

বহিঃসংযোগ 

 একাদশ জাতীয় সংসদ সদস্যদের তালিকা –জাতীয় সংসদ
 একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

কুমিল্লা জেলার রাজনীতিবিদ
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
জাতীয় সংসদের মহিলা সদস্য
বাংলাদেশী শিল্পপতি
২১শ শতাব্দীর বাংলাদেশী রাজনীতিবিদ
জীবিত ব্যক্তি
কুমিল্লা জেলার ব্যক্তি
বাংলাদেশের স্বতন্ত্র রাজনীতিবিদ
২১শ শতাব্দীর বাংলাদেশী নারী রাজনীতিবিদ
১৯৭৬-এ জন্ম
বাজলো তোমার আলোর বেণু

বাজলো তোমার অলোর বেণু  একটি বাংলা টেলিভিশন সোপ অপেরা যা ২০ আগস্ট ২০১৮তে প্রিমিয়ার করেছে এবং স্টার জলশায় প্রচারিত হয়েছে। এটি প্রযোজনা করেছেন অগ্নিদেব চ্যাটার্জি প্রোডাকশনস, শোতে অভিনয় করেছেন শ্যামুপত্তি মুডলি  এবং রাহুল দেব বোস প্রধান চরিত্রে।

পটভূমি 
গঙ্গার ঘাটে বিখ্যাত ভাস্কর কালীকৃষ্ণ হঠাৎ করে একটি ছোট্ট মেয়েকে আবিষ্কার করেন। মেয়েটি  নদীর তীর থেকে  কাদামাটি জোগাড় করে তা থেকে শিবের প্রতিমা তৈরির চেষ্টা করছিল । ভাস্কর্য নির্মাণে মিনুর প্রতিভার স্বীকৃতি পেয়ে কালীকৃষ্ণ তাকে আশ্রয় দেন ৷  কালীকৃষ্ণ মিনুকে এই কথা বলে সান্ত্বনা দেন যে,  মায়ের অনুপস্থিতিতে মা দুর্গা  তার দেখাশোনা করছেন।

চরিত্র

মূল চরিত্র 

 মৃন্ময়ী / প্রার্থনা / পূজা পাল ওরফে মিনু চরিত্রে শ্যামৌপ্তি মুডলি
 সোমনাথ পাল ওরফে সোম চরিত্রে রাহুল দেব বোস
 জাহ্নবী ওরফে জানু চরিত্রে শ্রীজানি মিত্র (প্রতিপক্ষ)
 রুদ্রদেব পাল ওরফে রুদ্র চরিত্রে ইন্দ্রশিশ রায়
 জয়রাজ মিত্র চরিত্রে দেবোত্তম মজুমদার

পুনরাবৃত্তি চরিত্র 

 দুর্গাচরণ পাল চরিত্রে অর্জুন চক্রবর্তী
 চুমকি চৌধুরীকে করুণা পাল হিসাবে - দুর্গাচরণের স্ত্রী, ইন্দ্রের মা৷ 
 কালিকৃষ্ণ পাল চরিত্রে সঞ্জীব দাশগুপ্ত - একজন প্রশংসিত প্রতিমা নির্মাতা এবং ভাস্কর, মিনুর পরামর্শদাতা, সোম এর বাবা (মৃত)।
 আনুশ্রী দাস / বিদীপ্তা চক্রবর্তী - কালীকৃষ্ণের স্ত্রী, সোমের মা, মিনুর শাশুড়ি।
 দিয়া পাল চরিত্রে দেবরতি পাল

 নিশিকান্ত পাল চরিত্রে কুশল চক্রবর্তী - দুর্গাচরণ এবং কালীকৃষ্ণের ছোট ভাই।
 ইন্দ্রনাথ পাল ওরফে ইন্দ্র হিসাবে ভাস্বর চ্যাটার্জী - সোমের বড় কাজিন ভাই৷ 
 তিথি পাল ইন্দ্রের স্ত্রীর ভূমিকায় দেবলীনা দত্ত ।
 নবমিতা চ্যাটার্জী বরশা, দুর্গাচরণ- করুণার কন্যা, ইন্দ্রের ছোট বোন, সোমের বড় মামাতো বোন৷

তথ্যসূত্র 

স্টার জলসার মৌলিক অনুষ্ঠান
২০১৯-এ সমাপ্ত ভারতীয় টেলিভিশন ধারাবাহিক
২০১৮-এ অভিষিক্ত ভারতীয় টেলিভিশন ধারাবাহিক
ঋত্বিক সান্যাল

পণ্ডিত ঋত্বিক সান্যাল (জন্ম ১৯শে এপ্রিল ১৯৩৩) হলেন বারাণসীর ভারতীয় হিন্দুস্তানি শাস্ত্রীয় সংগীতশিল্পী এবং ধ্রুপদ সঙ্গীত পণ্ডিত। তিনি কাশী হিন্দু বিশ্ববিদ্যালয়ের পরিবেশন শিল্পকলা অনুষদে শাস্ত্রীয় সংগীতের অধ্যাপক এবং প্রাক্তন ডিন। পণ্ডিত ঋত্বিক সান্যাল ২০১৩ সালে ভারতের তৎকালীন রাষ্ট্রপতি মাননীয় শ্রী প্রণব মুখার্জির কাছ থেকে ভারতে সংগীতের জন্য সর্বোচ্চ সম্মাননা সংগীত নাটক একাডেমী পুরস্কার পেয়েছিলেন।

প্রাথমিক জীবন 
পণ্ডিত ঋত্বিক সান্যাল কাটিহারে জন্মগ্রহণ করেছিলেন। তিনি ডাগর ঐতিহ্যের কন্ঠ সংগীতের ধ্রুপদ রীতিতে প্রশিক্ষণ পেয়েছিলেন। মনে করা হয় এটি স্বামী হরিদাস, যিনি পঞ্চদশ শতাব্দীতে বাস করতেন এবং কিংবদন্তি তানসেনকে প্রশিক্ষণ দিয়েছিলেন, এটি তাঁর বংশজ। সান্যাল ধ্রুপদী গানও রচনা করেছেন।

১৯৬৩ থেকে ১৯৭৫-এর মধ্যে তিনি ভারতের মুম্বইয়ে জিয়া মহিউদ্দিন ডাগর এবং জিয়া ফরিদুদ্দিন ডাগরের অধীনে ধ্রুপদী সঙ্গীতে প্রশিক্ষণ গ্রহণ করেছিলেন। তিনি মুম্বই বিশ্ববিদ্যালয় থেকে দর্শনে এম.এ. এবং কাশী হিন্দু বিশ্ববিদ্যালয় থেকে সংগীতে স্নাতকোত্তর করেছেন, স্বর্ণপদক নিয়ে। তিনি ১৯৮০ সালে, একই বিশ্ববিদ্যালয় থেকে প্রেম লতা শর্মার তত্ত্বাবধানে সংগীতশাস্ত্রে পিএইচডি করেন।

সঙ্গীত জীবন 
সান্যাল বর্তমানে কাশী হিন্দু বিশ্ববিদ্যালয়ের পরিবেশন শিল্পকলা অনুষদে শাস্ত্রীয় সংগীতের অধ্যাপক এবং প্রাক্তন প্রধান ও প্রাক্তন ডিন। বিভিন্ন জার্নালে তাঁর প্রায় ৫০টি প্রকাশিত প্রবন্ধ রয়েছে এবং তিনি ধ্রুপদী সঙ্গীতও রচনা করেছেন। তিনি বারাণসীর অল ইন্ডিয়া রেডিও ও দূরদর্শনের "শীর্ষ" শ্রেণীর (ধ্রুপদ) শিল্পী।

তিনি ধ্রুপদের ডগরবানী ঐতিহ্যকে একীভূত করেছেন এবং ধ্রুপদ উপস্থাপনে তাঁর নিজস্ব একটি স্বতন্ত্র রীতির বিকাশ করেছেন। তিনি  আলাপ  -  জোড়  -  ঝালা ,  লয়কারী  তে, ধ্বনি সংস্কৃতি এবং শিক্ষাগত উভয় বিভাগে ঐতিহ্যগত এবং প্রাতিষ্ঠানিকভাবে উন্নত প্রযুক্তির দক্ষতা অর্জন করেছেন।

তিনি ভারতে এবং যুক্তরাজ্য, মার্কিন যুক্তরাষ্ট্র, ইতালি, জার্মানি, অস্ট্রিয়া, সুইজারল্যান্ড, সুইডেন, ফ্রান্স, হল্যান্ড, দক্ষিণ কোরিয়া, ইসরায়েল, ক্রোয়েশিয়া, ব্রাজিল, অস্ট্রেলিয়া, মরিশাস ও জাপানসহ বিদেশের নানা অঞ্চলে কন্ঠ সঙ্গীত পরিবেশন করেছেন। ভারতে তাঁর সঙ্গীত পরিবেশনাগুলির মধ্যে আকাশবাণী এবং দূরদর্শনের জাতীয় সঙ্গীতের অনুষ্ঠান, গোয়ালিয়র তানসেন সমারোহ, বারাণসী ধ্রুপদ মেলা, জলন্ধর হরবল্লভ সংগীত সমারোহ, সপ্তক আহমেদাবাদ, দেশের সমস্ত ধ্রুপদ উৎসব এবং ভারতের অনেক মর্যাদাপূর্ণ সঙ্গীতানুষ্ঠান অন্তর্ভুক্ত রয়েছে।

পুরস্কার এবং সম্মান 
১৪ই ডিসেম্বর ২০১৪ সালে সংগীত মিলন লখনউয়ের তরফ থেকে ভারতীয় শাস্ত্রীয় সংগীতের প্রতি আজীবন উৎসর্গীকৃত থাকা এবং প্রতিশ্রুতির জন্য উত্তর প্রদেশের মাননীয় রাজ্যপাল শ্রী রাম নায়েকের দ্বারা সংবর্ধনা।
২০১৩ সালে সংগীত নাটক একাডেমী পুরস্কার।
২০০৪ সালে সিটি বৈজয়ন্তী সম্মান সিটি মহোৎসব বারাণসী।
২০০২ সালে উত্তর প্রদেশ সংগীত নাটক একাডেমী পুরস্কার
১৯৯৫ সালে, বেনারসের ধ্রুপদ উৎসবে বারাণসীর কাশীরাজ ট্রাস্ট এবং মহারাজা ত্রিবাঙ্কোর স্বাতী দ্বারা তিরুনাল পুরস্কার, ধ্রুপদে অসামান্য অবদানের জন্য।
১৯৯০ সালে ভারতীয় সামাজিক ও সংস্কৃতি প্রেমী সংস্থা (আইএসসিএলও)-বারাণসী/কলকাতা দ্বারা সম্মানিত।

তথ্যসূত্র

বহিঃসংযোগ 
 
 Pandit Ritwik Sanyal selected for Sangeet Natak Akademi Award 2013

১৯৫৩-এ জন্ম
জীবিত ব্যক্তি
হিন্দুস্তানি সঙ্গীতশিল্পী
ভারতীয় শাস্ত্রীয় সঙ্গীতে পুরুষ গায়ক
সংগীত নাটক অকাদেমি পুরস্কার প্রাপক
বিহারের সঙ্গীতশিল্পী
হিন্দু সঙ্গীত পরিবেশনকারী
বেনারস হিন্দু বিশ্ববিদ্যালয়ের প্রাক্তন শিক্ষার্থী
শিল্পকলায় পদ্মশ্রী প্রাপক
ফিরোজাবাদ জেলা

ফিরোজাবাদ জেলা ভারতের উত্তরপ্রদেশ রাজ্যের অন্যতম পশ্চিমাঞ্চলীয় জেলা। ফিরোজাবাদ শহরটি জেলা সদর হিসাবে কাজ করে। জেলাটি আগ্রা বিভাগের অন্তর্গত। ফিরোজাবাদ জেলা ভারতের অন্যান্য বড় শহরের সাথে রেল ও বাসের মাধ্যমে সংযুক্ত। এ জেলায় কোন বিমানবন্দর নেই। এর নিকটতম বিমানবন্দর আগ্রা বিমানবন্দর।

ইতিহাস 
এটি মুঘল সম্রাট আকবরের রাজত্বকালে ১৫৬৬ সালে ফিরোজ শাহ মনসবদার নামে নামকরণ করা হয়েছিল। ঐতিহ্য অনুসারে, রাজা টোডর মল গয়া তীর্থযাত্রায় এই শহরটি দিয়ে যাচ্ছিলেন, যাওয়ার সময় তার সম্পত্তি লুট করার জন্য ডাকাত দল তাদের আক্রমণ করে। তাঁর অনুরোধে আকবর মনসবদার ফিরোজ শাহকে সহায়তার জন্য প্রেরণ করেন এবং তিনি সুখমালপুর উলুর কাছে কোথাও পৌঁছেছিলেন। ফিরোজ শাহের সমাধিসৌধ এবং কাট্রা পাঠাননের বাসভবনের ধ্বংসাবশেষ, যা এখন মোশতাক মঞ্জিল নামে পরিচিত, এই গল্পটির প্রমাণ দেয়।

ভূগোল 
ফিরোজাবাদ জেলা ৩৭ ডিগ্রি উত্তর অক্ষাংশ থেকে ৭৮ ডিগ্রি পূর্ব দ্রাঘিমাংশের মধ্যে অবস্থিত। সমুদ্র স্তর থেকে এর গড় উচ্চতা ১৬৪.৪৬ মিটার (৫৩৯.৫৯ ফুট)। জেলাটির উত্তরে ইটাওয়া জেলা এবং পূর্বে মৈনপুরী এবং ইটওয়ার সাথে সীমানা নির্ধারণ করে যমুনা নদী দক্ষিণ সীমানা বরাবর প্রবাহিত হয়েছে। এ জেলার আয়তন  ২৩৬৩ বর্গ কিলোমিটার, যা উত্তর প্রদেশের মোট এলাকার প্রায় ০.৮ শতাংশ এবং এর জনসংখ্যার ১.১ শতাংশ। ফিরোজাবাদ জেলার ৭৩.৬ শতাংশ মানুষ গ্রামাঞ্চলে বসবাস করে। জেলাটির বেশিরভাগ অংশ সমতল হলেও উত্তর-পশ্চিম থেকে দক্ষিণে কিছুটা ঢালু।

জনসংখ্যা 
২০১১ সালের ভারতীয় জনগণনা অনুসারে ফিরোজাবাদ জেলার জনসংখ্যা ২,৪৯৬৭৬১ জন, যা কুয়েতের মোট জনসংখ্যার সমান বা মার্কিন যুক্তরাষ্ট্রের নেভাদা রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ১৭৩তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ১০৪৪ জন বা প্রতি বর্গ মাইলে ২৭০০ লোক বসবাস করে। ২০০১ থেকে ২০১১-এর সময়কালে জেলার জনসংখ্যা বৃদ্ধির হার ছিল ২১.৬২%। ফিরোজাবাদ জেলার লিঙ্গ অনুপাত প্রতি ১০০০ পুরুষের জন্য ৮৬৭ জন মহিলা রয়েছে এবং শিক্ষার হার ৭৪.৬%।

২০১১ সালে ভারতের জনগণনার সময়ে ফিরোজাবাদ জেলার জনসংখ্যার ৯৭.৩২% হিন্দি এবং ২.৬০% উর্দুকে তাদের প্রথম ভাষা বলে উল্লেখ করেছিল।

যোগাযোগ 
ফিরোজাবাদ জেলা ভারতের অন্যান্য বড় শহরের সাথে রেল ও বাসের মাধ্যমে সংযুক্ত। দিল্লির সাথে কলকাতা ও যমুনা এক্সপ্রেসওয়ে এ জেলা দিয়ে অতিক্রম করেছে, যা জাতীয় মহাসড়ক ১৯ হিসেবে পরিচিত। এ জেলায় কোন বিমাবন্দর নেই। এর নিকটতম বিমানবন্দর আগ্রা বিমানবন্দর, যা একটি অভ্যন্তরীণ বিমানবন্দর। জেলার বড় রেলওয়ে স্টেশনটি ফিরোজাবাদের কেন্দ্রে এবং টুন্ডলায় একটি জংশন আছে।

তথ্যসূত্র

উত্তরপ্রদেশের জেলা
ফিরোজাবাদ জেলা
নাজমা আকতার (দ্ব্যর্থতা নিরসন)

নাজমা আকতারবলতে যাদেরকে বোঝানো হতে পারে -

 নাজমা আকতার –বাংলাদেশী ট্রেড ইউনিয়নের একজন সদস্য।
 নাজমা আকতার (রাজনীতিবিদ) –বাংলাদেশের জাতীয় পার্টির রাজনীতিবিদ।

আরও দেখুন 

নাজমা –একটি আরবি নাম যার অর্থ সফল বা বিজয়ী।
 নাজমা আখতার – ভারতের নয়াদিল্লিতে অবস্থিত জাতীয় ইসলামি বিশ্ববিদ্যালয়ের উপাচার্য।
 নাজমা আক্তার –যুব মহিলা লীগের সভাপতি। নবম জাতীয় সংসদের সংরক্ষিত নারী আসন-১৩ এর সংসদ সদস্য।
 নাজমা চৌধুরী –একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের উইমেন অ্যান্ড জেন্ডার স্টাডিজ বিভাগের প্রতিষ্ঠাতা
 নাজমা আনোয়ার–একজন বাংলাদেশী চলচ্চিত্র ও টেলিভিশন অভিনেত্রী এবং নাট্য কর্মী।

চলচ্চিত্র 

 নাজমা (চলচ্চিত্র) –সুভাষ দত্ত পরিচালিত ১৯৮৩ সালের প্রণয়ধর্মী-নাট্য চলচ্চিত্র।
নাজমা আকতার (রাজনীতিবিদ)

নাজমা আকতার বাংলাদেশের জাতীয় পার্টির একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৪৬ থেকে নির্বাচিত জাতীয় সংসদ সদস্য।

জন্ম ও প্রাথমিক জীবন 
নাজমা আকতার ২ ডিসেম্বর ১৯৬৩ সালে ফেনী জেলার ছাগলনাইয়া উপজেলায় জন্মগ্রহণ করেন। তার পিতা মৃত মোঃ মহিউদ্দিন হোসেন ও মাতা রওশন আরা চৌধুরী।

রাজনৈতিক ও কর্মজীবন 
নাজমা আকতার জাতীয় পার্টির প্রেসিডিয়াম সদস্য, জাতীয় মহিলা পার্টির সাধারণ সম্পাদক ও ফেনী জেলা জাতীয় পার্টির সভাপতি। তিনি একাদশ জাতীয় সংসদের সংরক্ষিত নারী আসন-৪৬ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

আরও দেখুন 

 একাদশ জাতীয় সংসদ সদস্যদের তালিকা

তথ্যসূত্র

বহিঃসংযোগ 

 একাদশ জাতীয় সংসদ সদস্যদের তালিকা –জাতীয় সংসদ
 একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

১৯৬৩-এ জন্ম
ফেনী জেলার রাজনীতিবিদ
জাতীয় পার্টির রাজনীতিবিদ
একাদশ জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী রাজনীতিবিদ
জীবিত ব্যক্তি
১৯৬৭-এ জন্ম
বাংলাদেশ জাতীয় পার্টির রাজনীতিবিদ
২১শ শতাব্দীর বাংলাদেশী নারী রাজনীতিবিদ